Motivul pentru care CEO-ul Tik Tok demisionează. Ce va face după ce va părăsi funcția.
CEO-ul ByteDance, compania care deține TikTok, a demisionat ca să citească. Miliardarul a spus că nu este sociabil și vrea să petreacă timp în solitudine. Locul său va fi luat de Liang Rubo, alt cofondator al companiei-mamă TikTok.
TikTok a detronat până și Instragramul, cu 800 de milioane de utilizatori în întreaga lume. Dar compania mamă, ByteDance, trece prin schimbări. Jan Yiming a demisionat din poziția de CEO al firmei.După ce a strâns o avere de 36 de miliarde de dolari la 37 de ani, fostul CEO a spus că niciodată nu a fost sociabil și că preferă solitudinea. Preferă să stea online, să citească să asculte muzică și, ca un idealist, să viseze cu ochii deschiși, cum chiar el a spus. În timpul acesta, la cârma firmei vine alt cofondator al companiei mamă.Anul trecut compania a făcut miliarde de dolari profit din publicitate. Dar nu e totul chiar roz pentru TikTok. Un fost comisar pentru drepturile copiilor din Anglia a dat în judecată compania pentru modul în care platforma colectează datele copiilor, iar compania a mai fost acuzată și de spionaj în alte state. Totodată, în India și SUA afost interzis anul trecut, în timp ce, la noi, aplicația a fost folosită pentru promovarea campaniei de vaccinare.